62022CO0690_INF
Digriet tal-Qorti tal-Ġustizzja (Is-Seba’ Awla) tal‑24 ta’ Mejju 2023 –Shortcut
(Kawża C‑690/22)
“Rinviju għal deċiżjoni preliminari – Artikolu 99 tar-Regoli tal-Proċedura tal-Qorti tal-Ġustizzja – Sistema komuni ta’ taxxa fuq il-valur miżjud (VAT) – Direttiva 2006/112/KE – Artikolu 178(a) – Dritt għal tnaqqis – Modalitajiet ta’ eżerċizzju – Punt 6 tal-Artikolu 226 – Indikazzjonijiet li għandhom jidhru fil-fattura – Portata u natura tas-servizzi pprovduti – Fatturi li jinkludu deskrizzjoni ġenerika tas-servizzi pprovduti”
1.
Armonizzazzjoni tal-leġiżlazzjonijiet fiskali – Sistema komuni ta’ taxxa fuq il-valur miżjud – Tnaqqis tat-taxxa tal-input imħallsa – Dritt għal tnaqqis – Kundizzjonijiet – Rekwiżiti formali – Portata – Fattura li ssemmi n-natura tas-servizzi pprovduti – Preċiżjoni b’mod suffiċjenti fid-dritt – Verifika li taqa’ fuq il-qorti nazzjonali
(Direttiva tal-Kunsill 2006/112, Artikolu 178(a) u punt 6 tal-Artikolu 226)
(ara l-punti 32 sa 34, 43, 44)
2.
Armonizzazzjoni tal-leġiżlazzjonijiet fiskali – Sistema komuni ta’ taxxa fuq il-valur miżjud – Tnaqqis tat-taxxa tal-input imħallsa – Dritt għal tnaqqis – Kundizzjonijiet – Rekwiżiti sostantivi – Rekwiżiti formali – Persuna taxxabbli li naqset milli tissodisfa ċerti kundizzjonijiet formali – Amministrazzjoni fiskali li għandha l-informazzjoni neċessarja sabiex tistabbilixxi li l-kundizzjonijiet materjali huma ssodisfatti – Rifjut tad-dritt għal tnaqqis – Inammissibbiltà
(Direttiva tal-Kunsill 2006/112, Artikoli 178(a) u 219, u punt 6 tal-Artikolu 226)
(ara l-punt 59 u d-dispożittiv)
Dispożittiv
L-Artikolu 178(a), l-Artikolu 219 u l-punt 6 tal-Artikolu 226 tad-Direttiva tal-Kunsill 2006/112/KE tat‑28 ta’ Novembru 2006 dwar is-sistema komuni ta’ taxxa fuq il-valur miżjud,
għandhom jiġu interpretati fis-sens li:
jipprekludu li l-awtoritajiet tat-taxxa nazzjonali jkunu jistgħu jirrifjutaw id-dritt għat-tnaqqis tat-taxxa fuq il-valur miżjud għar-raġuni li fatturi li jinkludu indikazzjonijiet bħal “servizzi ta’ żvilupp ta’ applikazzjonijiet” ma jikkonformawx mar-rekwiżiti formali msemmija f’din l-aħħar dispożizzjoni.